David Popovici s-a calificat în finala de 100 m liber la Barcelona
Înotătorul roman David Popovici s-a calificat în finala probei de 100 m liber a concursului Mare Nostrum de la Barcelona cu al cincilea timp din serii.
Finala de la 100 m liber are loc diseară
Dublul campion european (100 şi 200 m liber), cronometrat în 49,20, a fost devansat printre alţii de francezul Florent Manaudou (48,78), sud-coreeanul Sunwoo Hwang (49,11), campionul mondial de la 200 m liber, şi italianul Thomas Ceccon (49,15).
Patrick-Sebastian Dinu, al 11-lea în serii cu 49,71, a prins și el finala la 100 m.
În acest an, David Popovici a obţinut cel mai bun timp la 100 m liber la Naţionalele de la Otopeni (18-21 aprilie), când a câştigat titlul naţional cu 47,86. Finala de la 100 m liber are loc joi seară.
Popovici se pregăteşte pentru participarea la Europenele de nataţie de la Belgrad (10-23 iunie), unde îşi va apăra titlurile la 100 şi 200 m liber.